“Sarujuk! Ayo padha copot klambi!” panyaute kanca-kncane nyarujuki. Mung Ngadi alias Jangkung sing rada kikuk nanggapi pangajake Dani. Dheweke rumangsa nduweni awak sing ora patut dipamerake marang wong liya. Nanging dheweke iya rumangsa risi yen mengko kudu mlebu kelas kanthi klambi sing teles kebes kebak kringet. Kanthi abot pungkasane Jangkung kepeksa melu copot klambi uga.